Author: Marta Gulárová
Last saved by: spano

Predkladacia správa

Európska banka pre obnovu a rozvoj (EBOR) je multilaterálna finančná inštitúcia založená v roku 1991 v Londýne. Jej cieľom je urýchlenie transformácie na trhovú ekonomiku a podpora súkromných a podnikateľských aktivít v krajinách strednej a východnej Európy a Spoločenstve nezávislých štátov, ktoré sa zaviazali a uplatňujú princípy pluralitnej demokracie a trhovej ekonomiky.

EBOR napomáha krajinám, v ktorých pôsobí, pri implementácii štrukturálnych a sektorálnych ekonomických reforiem, podporuje súťaživosť, privatizáciu a podnikanie berúc do úvahy osobitné potreby krajín, ktoré sú na rôznom stupni vývoja. Svojimi investíciami podporuje aktivitu súkromného sektora, posilňuje finančné inštitúcie a právny systém a rozvoj infaštruktúry, ktorá je potrebná pre rozvoj súkromného sektora. EBOR uplatňuje princípy „zdravého“ bankovníctva a investovania pri realizácii svojich operácií.

Slovenská republika ako členská krajina má v tejto inštitúcií svojho zástupcu, ktorý pôsobí vo funkcii asistenta výkonného riaditeľa Konštituencie Slovenskej republiky, Českej republiky, Maďarskej republiky a Chorvátska v EBOR. 

MF SR v rámci postupu pri vysielaní zamestnancov MF SR do zahraničia postupuje v súlade s pokynom ministra financií SR č. 6/2000 zo dňa 19.6.2000, podľa ktorého vláda SR vymenúva zamestnancov ministerstva na pozície zástupcov SR do medzinárodných finančných inštitúcií a predloženia návrhu ministerstva na rokovanie vlády SR.

Navrhujem, aby po štvorročnom pôsobení bol Ing. Anton Kozma odvolaný z pozície asistenta výkonného riaditeľa EBOR a súčasne bol Ing. František Palko menovaný do tejto pozície. Je predpoklad, že vykonávať funkciu začne koncom decembra t.r. resp. začiatkom januára budúceho roku.